# data[].attributes.body
Oppgaver:
a)  Les overskriften. Hva betyr overskriften?
b) Snakk sammen om illustrasjonsbildet.
c) Les teksten stille uten å stoppe.
d) Snakk sammen med den som sitter ved siden av om innholdet. Hva handler teksten om?
e) Les teksten sammen høyt og skriv ned ord og uttrykk dere ikke forstår
f) Vi går igjennom ordene og uttrykkene sammen
g) Svar på spørsmålene til teksten
1. Hva mener arbeidsgiver er viktig for at inkludering skal fungere?
2. Hvilke kallenavn har Dawit fått på arbeidsplassen?  Hvorfor har han fått disse kallenavnene, tenker dere?
Har du noen kallenavn?
2. Hvorfor fikk Dawit jobb etter praksis?
-

# data[].attributes.attachment_link.readable_text
- Unnskyld, hvor har dere vifter?

- Hei, bare bli med meg. De står her borte. Hva slags vifte tenkte du på? Vi har flere typer.

En middels høy etiopier med et stort smil viser en kunde vei mellom reolene på Clas Ohlson i Torggata. Dawit hadde stått utenfor arbeidslivet en stund da han kom inn som praktikant i butikken. Nå har han fast jobb, og han er ikke den eneste. Clas Ohlson tar inkludering på alvor, og butikkjeden har ansatt mange som har noen ekstra utfordringer.

Alle må få lov til å bidra

- Ønsker du å bidra, skal du få lov til det, sier butikksjef på Clas Ohlson i Torggata, Fernando Heredia

- Det spiller ingen rolle hvor du kommer fra eller hva du har i bagasjen. Ønsker du å bidra, så skal du få lov til det, sier Fernando Heredia bestemt. Han er Butikksjef på Clas Ohlson-avdelingen i Torggata.

- Vi er 38 ansatte fra 14 land. Det er blitt en styrke heller enn et problem, forteller Heredia som selv er fra Mexico.

Avdelingen har lenge hatt et samarbeid med Reaktorskolen. De har tatt inn nesten to praktikanter i året de siste fem årene. Halvparten har fått heltidsstilling, og Heredia sier at de absolutt kommer til å ta inn flere.

- Det er ikke alltid at det blir ansettelse, men det finnes veldig mye bra folk der ute. Man må bare stå på og gjøre et godt forarbeid, forteller en fornøyd butikksjef.

Vit hva du vil ha

Heredia er stolt over å ha et godt arbeidsmiljø med plass til alle. Allikevel er han klar på at en sjef må kunne stille krav til sine ansatte.

- Vi støtter selvsagt de som trenger det, men man må stille krav også. Det får folk til å strekke seg lenger, forklarer han.

For å lykkes med inkludering må man ta seg tid. Ting er ikke på plass på en uke. Det viktigste er å gjøre et godt forarbeid.

- Vi må vite at den vi tar inn på praksis har et potensiale og et ønske om å jobbe. Vi kan ikke bare bli et oppholdssted, sier Heredia.

Butikksjefen roser Reaktorskolen for det samarbeidet de har hatt. Han forteller at å ha en kontaktperson på innsiden av systemet har vært avgjørende. En som kjenner butikken og som vet akkurat hvordan de fungerer. Også er det viktig at en arbeidsgiver selv har tydelige mål og ønsker i en rekrutteringsprosess.

God innstilling fra begge parter gir suksess

- Det var tøft å være uten jobb. Jeg klarer ikke å bare sitte hjemme. Det er ikke pengene som er viktigst. Jeg trenger å jobbe for å føle meg bra, forteller Dawit som stod uten jobb etter en skade for noen år siden.

- Da jeg mistet jobben var min første tanke at "jeg må tilbake", jeg visste at jeg kunne klare det, og satte full fart fra starten av, forteller han.

Det er ikke pengene som er viktigst. Jeg trenger å jobbe for å føle meg bra.

Dawit, butikkmedarbeider på Clas Ohlson
Dawits innstilling gjorde at han raskt fikk seg praksisplass hos Clas Ohlson. Og etter bare fem måneder fikk han kontrakt.

- Vi ville ha ham! Han er alltid positiv. Og har gjort en strålende jobb fra dag én, skryter Heredia og smiler.

Dawit har god kontakt med alle medarbeidere og han har fått mange kallenavn: Professoren, kongen, ingeniøren... Det er tydelig at han blir satt pris på. Og det mangler ikke på smil og gode ord når han forteller om sine kollegaer.

- Her er vi som en familie. Vi hjelper hverandre. Lederne er ikke bare sjefer, men venner også, sier Dawit varmt, og fortsetter,

- Jeg savner jobben når jeg har ferie.

- Og vi savner ham!, utbryter Heredia.

Vær et forbilde

Dawit hadde noen fysiske og noen språklige utfordringer da han begynte hos Clas Ohlson. Men døren ble holdt åpen. Det samme gjelder hos mange av Clas Ohlsons avdelinger. Butikkjeden har gitt en mulighet til mennesker med ulike utfordringer, både fysiske og psykiske. Denne stå-på viljen deler Dawit.

- Jeg ønsker å være et forbilde for andre i min situasjon. Jeg vil vise at "yes we can".

Heredia vil på sin side være et forbilde for andre arbeidsgivere.

- Med et godt arbeidsmiljø kan du vise hvordan arbeidslivet kan være. Vær en mentor, ikke bare en arbeidsgiver, sier han engasjert og avslutter,

- Hvis man har et godt arbeidsmiljø, så sett arbeidsmiljøet på prøve! Vis at det er mulig.

# data[].attributes.attachment_link.description
Clas Ohlson er kjent for å ha alt mulig av ting og tang. Men butikkjeden har også et stort mangfold blant sine ansatte. Inkludering er blitt en merkevare som du finner blant hyllene på mange av Clas Ohlsons butikker rundt om i landet.

# data[].attributes.body
Les igjennom meningsutvekslingen.

Gå sammen på små grupper.  Hva ville du ha svart på spørsmålet som blir stilt? Hva tenker du om svarene og kommentarene som er gitt.

Har du noen egne erfaringer med dette? Hvordan ble du mottatt. Hva gjorde kolleger for å inkludere deg? Hva gjorde du for å bli inkludert?

# data[].attributes.body
Snakk om diktet. Hva tenker dere at det handler om?

# data[].attributes.attachment_link.readable_text
Ugledikt III av Arild Nyquist
Hallo, langt der inne i skogen?
Er du der, langt inne i skogen?
Gjemmer du deg, langt, langt der inne i skogen
og ikke vil komme ut?
Kom ut da vel, du som gjemmer deg langt,
langt inne i skogen og ikke vil komme ut.

Jeg vil så gjerne hilse på deg, og bli
kjent med deg, og snakke med deg - og så kan du
hilse på meg, og snakke med meg, og bli
kjent med meg du også.

Jeg synes det er dumt at du gjemmer deg langt der
inne i skogen, og ikke kan se meg, og at jeg står
her ute på veien og ikke kan se deg - for hvis vi
ikke kan se hverandre og snakke med
hverandre, tenker vi kanskje stygge tanker
om hverandre.

Du tror at jeg er en tyv, og jeg
tror du er en tyv, og du tror at jeg er
stor og stygg og sterk og vil slå deg, og jeg tror
at du er stor og stygg og sterk og vil
slå meg, og du tenker at jeg spytter på
deg, og jeg tenker at du spytter på meg - og slik
står vi langt fra hverandre og tenker , dumme , stygge
ting om hverandre.

Derfor roper jeg på
deg nå, jeg roper så høyt jeg
bare kan: Kom ut av skogen da!
Kom ut og hils på meg da!

.. Vil du ikke sier du?
Tør du ikke sier du?
Vil du at jeg skal komme inn til deg i stedet?
Ja, da kommer jeg da.
Nå kommer jeg!

Dette diktet fikk vi opplest med stor innlevelse på morgensamlingen i dag. Det var en opplevelse for seg selv klokken 08.00 om morgenen. Læreren som fremførte dette var så troverdig. Ble nesten litt rørt... Jeg har havnet på en fin skole. Og over diktet ser dere utsikten fra rommet mitt. Den jeg skrøt så veldig av i forrige innlegg. Jeg hadde grunn til det, sant? Sant?

# data[].attributes.attachment_link.description
Ugledikt III av Arild Nyquist Hallo, langt der inne i skogen? Er du der, langt inne i skogen? Gjemmer du deg, langt, langt der inne i skogen og ikke vil komme ut? Kom ut da vel, du som gjemmer deg langt, langt inne i skogen og ikke vil komme ut.

# data[].attributes.body
Raus

raushet

generøs

sjenerøs

storsinnet

romslig